सिंचाई के पानी को लेकर एसडीएम को ज्ञापन
सिंचाई के पानी को लेकर एसडीएम को ज्ञापन
टोडारायसिंह|ग्रामगणेतीमें सिंचाई का पानी पहुंचाने की मांग को लेकर ग्रामीणों ने मंगलवार को एसडीएम प्रभातीलाल जाट को ज्ञापन देकर अविलंब पानी पहुंचाने की मांग की है।
ग्रामीणों ने बताया कि दो माह बीत जाने के बावजूद बीसलपुर नहर का पानी उनके गांव की तरफ नहीं पहुंचा है। इससे सरसों, चने गेहूं की फसलें सूखने लगी है। पिछले दिनों 23 दिसबंर की बैठक में आश्वासन दिया गया था कि अवैध इंजनों को बंद करवा कर गणेती टेल तक पानी पहुंचाया जाएगा। त्रिवेणी से पानी को अवैध इंजन लगा कर गोपालपुरा की तरफ ले गए। साउथ कैनाल में भी पानी नहीं पहुंचाया गया है। ऐसे में गोपालपुरा के बरसाती नाले को बंद करवाए तथा साउथ केनाल से अवैध इंजन नालों को बंद करवाया जाए। ज्ञापन देने आए जगदीश जाट, श्रवण लाल, बालू, पोखर, चाैथमल, नारायण, रामअवतार, सूरजमल, शंकर, गोवर्धन, मोतीलाल आदि कई ग्रामीण है।
hin_Deva hin_Deva hin_Deva hin_Deva